พลังงานชวนล้างแอร์หน้าร้อน
กระทรวงพลังงานจับมือกฟผ.ชวนล้างเครื่องปรับอากาศในหน้าร้อน
17 มี.ค. 2553

กระทรวงพลังงานจับมือกฟผ.ชวนล้างเครื่องปรับอากาศในหน้าร้อน
นายณอคุณ  สิทธิพงศ์  รองปลัดกระทรวงพลังงาน  เปิดเผยว่ากระทรวงพลังงานและการไฟฟ้าฝ่ายผลิตแห่งประเทศไทย (กฟผ.) ได้จัดกิจกรรมรณรงค์โครงการล้างเครื่องปรับอากาศในฤดูร้อน ในปี 2553 เพื่อกระตุ้นให้หน่วยงานรัฐ เอกชน และประชาชนล้างเครื่องปรับอากาศ โดยตั้งเป้าหมายหากสามารถล้างเครื่องปรับอากาศทั่วประเทศได้ 7 ล้านเครื่องจะลดการใช้พลังงานไฟฟ้าได้ 2,000 ล้านหน่วย/ปี หรือคิดเป็นเงิน 6,000 ล้านบาท  อย่างไรก็ตามมาตรการดังกล่าวจะประหยัดพลังงานให้กับประเทศ ในภาวะที่ปริมาณการใช้ไฟฟ้ามีแนวโน้มสูงขึ้นต่อเนื่องจากภาวะเศรษฐกิจที่ขยายตัว และสภาพภูมิอากาศที่ร้อนผิดปกติ